Air liat

Air liat ialah sejenis air dengan kandungan mineral tinggi, bertentangan dengan air lembut. Air liat terbentuk apabila air mengalami penurasan melalui batu kapur dan gipsum yang memiliki kadungan karbonat, bikarbonat dan sulfat kalsium dan magnesium.

Pembentukan 

Keliatan air adalah bergantung dengan kepekatan kation multivalen. Kation-kation ini merupakan ion kompleks logam bercas positif dengan cas lebih besar daripada +1, selalunya +2. Contoh kation-kation umum termasuklah Ca2+ dan Mg2+. Air hujan dan air suling pula dikira sebagai air lembut kerana mempunyai kepekatan ion rendah.

Kesan 

Dalam air liat, larutan sabun menghasilkan suatu mendakan putih, yakni kekat dan bukannya buih kerana ion-ion +2 akan mengganggu ciri-ciri surfaktan sabun. Contoh yang boleh diberikan ialah kalsium stearat yang terbentuk daripada natrium stearat, komponen utama sabun.

2 C17H35COO− (aq) + Ca2+ (aq) → (C17H35COO)2Ca (s)

Rujukan 

Air
Jenis air
Air cecair
Batu kapur